своите продукти.
 2. Икономическите оператори и операторите на първите търговски обекти за продажба на дребно, които подават искане в съответствие с параграф 1, предоставят информацията, посочена в приложение II, глава II, раздел 1, точка 1.1, в определения там формат.
 3. За операторите на първите търговски обекти за продажба на дребно задължението да подадат искане за идентификаторен код на икономически оператор може да бъде изпълнено и от който и да било друг регистриран икономически оператор. Такава регистрация от страна на третата страна е обвързана със задължението за получаване на съгласието на оператора на първия търговски обект за продажба на дребно. Третата страна информира оператора на първия търговски обект за продажба на дребно за всички подробни данни за регистрацията, включително за определения идентификаторен код на икономически оператор.
 4. Икономическите оператори и операторите на първите търговски обекти за продажба на дребно уведомяват издателя на идентификатори за идентификаторните кодове на икономически оператори, определени им от друг издател на идентификатори. Когато този информация не е налице към момента на регистрацията, икономическите оператори я предоставят най-късно до два работни дни от получаването на идентификаторен код на икономически оператор, определен от друг издател на идентификатори.
 5. Всяка промяна на информацията, подадена в първоначалния формуляр за искане, и всяко прекратяване на дейностите на оператора се съобщават незабавно от съответния оператор на издателя на идентификатори във форматите, определени в приложение II, глава II, раздел 1, точки 1.2 и 1.3.
 Член 15
 Издаване и регистриране на идентификаторни кодове на икономически оператор
 1. При получаване на искане в съответствие с член 14 издателят на идентификатори генерира идентификаторен код на икономически оператор, който се състои от следните елементи от данни, които се поставят в следния ред:
 а)
 на първа позиция: буквено-цифровият знак, който представлява идентификационният код на издателя на идентификаторите, определен в съответствие с член 3, параграф 4; и
 б)
 на втора позиция: буквено-цифрова последователност, която е уникална в рамките на съвкупността от кодовете на издателя на идентификатори.
 2. В срок от два работни дни издателят на идентификатори предава кода на подалия искането оператор.
 3. Цялата информация, подадена на издателя на идентификатори в съответствие с член 14, параграф 2, и съответните идентификаторни кодове съставляват част от регистър, който трябва да бъде създаден, управляван и актуализиран от компетентния издател на идентификатори.
 4. В надлежно обосновани случаи държавите членки могат, в съответствие с националното си право, да изискат от издателя на идентификатори да дезактивира идентификаторен код на икономически оператор. В такива случаи държавата членка информира икономическия оператор или оператора на първия търговски обект за продажба на дребно за дезактивирането и за основанията за дезактивирането. Дезактивирането на даден идентификаторен код на икономически оператор води до автоматичното дезактивиране на свързаните с него идентификаторни кодове на обект и идентификаторни кодове на машина.
 5. Икономическите оператори и операторите на първите търговски обекти за продажба на дребно обменят информация за съответните си идентификаторни кодове на икономическия оператор, за да се даде възможност на икономическите оператори да записват и предават информацията за сделки, както е предвидено в член 33.
 Член 16
 Искане за идентификаторен код на обект
 1. Всички обекти